OpenLLM-France/wikimedia huggingface dataset:
# Sant Honoré Cafeteria

Sant Honoré Cafeteria és un conjunt d'edificis de Matadepera (Vallès Occidental) protegits com a Bé Cultural d'Interès Local.

## Descripció

S'ha considerat ambient els fronts edificats de cases unifamiliars que conserven encara els trets arquitectònics essencials de la primera implantació urbana, l'habitatge rural bastit arran del camí.
Les cases estan arrenglerades al carrer i comparteixen parets mitgeres. Tenen una amplada d'un o dos cossos (uns 4 o 5 m cada un), i dues plantes d'alçada, connectades per una escala situada a la meitat de la profunditat de la casa. La façana es caracteritza per una entrada espaiosa, necessària per les tasques agrícoles i unes finestres petites tant la dels baixos com la de la planta pis. A la part del darrere dins la mateixa parcel·la hi havia l'hort. L'edifici de l'actual cafeteria correspon a l'espai d'instal·lacions relacionades amb les tasques agrícoles. En aquest cas s'hi localitzava fins fa pocs anys el pou de cal Ferrer, al qual s'hi accedia des de l'exterior per una portella en forma de finestra.

## Història

Aquests habitatges van formar els primers assentaments urbans de Matadepera, situant-se al camí ral que anava de Barcelona a Manresa durant el període 1768-1850. L'any 1769 en Narcís Gorina estableix a Francesc Ventayol, també a peu del camí Ral, en un tros de terra on hi construeix l'hostal de Marieta. S'inaugura l'any 1772. Tenia la concessió reial de tabacs, i altres productes. El 1784 construeix les cavallerisses i el pou en els terrenys del davant que correspondrien amb molta probabilitat a aquest edifici i l'actual Balma i a cal Ferrer. El pou subministrà aigua als veïns fins ben entrada la segona meitat del segle xx. Els edificis que formaven l'antic hostal de la Marieta, sembla que no presenten grans modificacions exteriors, tal com podem veure encara en el tram central del carrer Sant Joan.

## Referències

* 1 2 3 «Sant Honoré Cafeteria». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2021].
# Talha ibn Tahir

Talha ibn Tàhir (àrab: طلحة بن طاهر, Ṭalḥa b. Ṭāhir) (Nixapur, ? - Gran Khorasan, 828) fou governador tahírida del Khorasan del 822 a la seva mort el 828 succeint al seu pare Tahir ibn al-Hussaayn. Es diu que el califa volia nomenar al seu germà Abd-Al·lah ibn Tàhir, que havia estat nomenat uns mesos abans com a governador del Diyar Rabia, però com que aquest estava enfrontant una revolta va optar per confirmar a Talha. Talha va fer sis campanyes al Sistan, província que depenia de Khorasan, on dominaven els kharigites dirigits per Hamza ibn Adharak. La lluita contra aquest va durar tot el seu govern. Talha i el cap kharigita Hamza van morir el mateix any 828. El seu germà Abd-Al·lah ibn Tàhir el va succeir com a governador.

## Bibliografia

* Frye, R. N. The Cambridge History of Iran Volume 4: From the Arab Invasion to the Saljuqs. Cambridge, UK: Cambridge University Press, 1975
# Grapple Fixture

Un Grapple Fixture és una connexió espacial utilitzada en càpsules, satèl·lits i altres objectes manejats pel Transbordador Espacial i l'Estació Espacial Internacional (ISS). Això permetia als braços robòtics com el Canadarm a bord dels transbordaors i ara el Canadarm2 a bord de l'ISS per unir amb seguretat objectes de grans dimensions. Hi ha dues variants de la connexió, una subministrament amb corrent i l'altra passiva. Els Grapple fixtures tenen una forma plana, amb un pin central coronat amb una esfera a la qual es connecta el Canadarm2. També conté tres "rampes" corbes que ajuden a bloquejar l'efector d'extrem al braç robòtic a la connexió.

## Power Data Grapple Fixture

Un Power Data Grapple Fixture (PDGF en bé en català Estructura de Fixació, Transferència de Dades i Energia) és una connexió de fixació utilitzada a l'Estació Espacial Internacional (ISS). El PDGFs pot ser fixat pel braç robòtic Canadarm2, per permetre al Canadarm2 manipular un objecte fixat, o controlat per operadors ubicats a l'interior de l'ISS.
El Canadarm2 és auto-reubicable i es pot moure d'extrem a extrem per arribar a moltes parts de l'Estació Espacial en un moviment similar al d'un cuc. En aquest moviment, només està limitat pel nombre de Power Data Grapple Fixtures (PDGFs) de l'estació. Els PDGFs situats al voltant de l'estació proporcionen energia, dades i video al braç. A més, compten amb quatre connectors elèctrics en forma rectangular, que, o bé transfereixen potència i dades al Canadarm2 des de l'ISS, o és fixat a una càrrega útil des del Canadarm2.

## Flight-Releasable Grapple Fixture

Un 'Flight-Releasable Grapple Fixture (FRGF) és una connexió passiva idèntica al PDGF però no té ports d'alimentació elèctrics i de dades. El Dragon de SpaceX inclou un FRGF estàndard que és utilitzat per l'ISS per conduir la càpsula en l'aproximació a l'estació per a l'acoblament.

## Referències

* ↑ «CanadaArm2 End Effector». Arxivat de l'original el 2012-10-05. [Consulta: 20 març 2013].
* ↑ Mobile Servicing System
* ↑ Space station catches Dragon by the tail

## Enllaços externs

* Space Station Remote Manipulator System
# Tempesta tropical Chris (2006)

Tempesta tropical Chris va ser la quarta tempesta tropical de la temporada d'huracans a l'Atlàntic del 2006. Es formà el 31 de juliol a partir d'una ona tropical a l'est de les illes de Sotavent; Chris avançava principalment en direcció nord-oest. Causà danys negligibles.

## Referències

* ↑ «Report of the Annual meeting of the Directors of Meteorological Services» (PDF) (en anglès). Organitzaciói Meteorològica del Carib, 4 desembre 2006.
# LLL

LLL té els següents significats:
* Lliga de la Llibertat de Lituània, moviment polític històric de Lituània
* Algorisme LLL (de l'acrònim dels seus autors Lenstra–Lenstra–Lovász), algorisme de Teoria de nombres
Viccionari
# Brazacorta

Brazacorta és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 98 | 112 | 85 | 88 |
# Marta Unzué Urdániz

Marta Unzué Urdániz (Pamplona, 4 de juliol de 1988) és una jugadora de futbol espanyola. Juga com a migcampista o ocasionalment com a defensa a l'Athletic Club de Bilbao després de jugar una dècada al FC Barcelona de la Primera Divisió femenina de futbol d'Espanya.
La seua germana bessona, Elba Unzué, va arribar al FC Barcelona al mateix temps que Marta, però va deixar el club després de quatre temporades. És neboda d'Eusebio Unzué, director del Movistar Team, i de Juan Carlos Unzué, entrenador de futbol, i que també va ser jugador de l'Osasuna i del Barça.

## Carrera en clubs

Nascuda a Pamplona, va jugar al Club Atlético Osasuna entre 2003 i 2006, quan fa fitxar pel FC Barcelona. Durant la seva presència en el club blaugrana va viure el descens a Segona Divisió de la temporada 2006/07, i el posterior ascens i l'inici de l'època daurada del club, conquerint quatre lligues consecutives i quatre Copes de la Reina. Es va convertir en la capitana de l'equip després que Vicky Losada deixara el club en 2015. Va mantenir la capitania dos anys.
El 24 de juliol de 2018, es va acordar un acord per a que Unzué, de 30 anys, s'unís a l'Athletic Club de Bilbao en una cessió per dos anys.
Al final de la cessió, l'abril de 2020, va anunciar la seva sortida del FC Barcelona després de 14 anys amb el club per transferir-se definitivament a l'Athletic. Va marxar sent la segona jugadora amb més aparicions de tots els temps a Barcelona amb 360 després de Melanie Serrano.

## Internacional

Va ser internacional amb la Selecció femenina de futbol del País Basc.

## Palmarès
### Campionats estatals

| Títol | Club | País | Any |
| Copa de la Reina | FC Barcelona | Espanya | 2011 |
| Primera Divisió | FC Barcelona | Espanya | 2011-12 |
| Primera Divisió | FC Barcelona | Espanya | 2012-13 |
| Copa de la Reina | FC Barcelona | Espanya | 2013 |
| Primera Divisió | FC Barcelona | Espanya | 2013-14 |
| Copa de la Reina | FC Barcelona | Espanya | 2014 |
| Primera Divisió | FC Barcelona | Espanya | 2014-15 |
| Copa de la Reina | FC Barcelona | Espanya | 2017 |
| Copa de la Reina | FC Barcelona | Espanya | 2018 |

## Referències

* ↑ «Marta Unzué Urdániz | FC Barcelona» (en castellà). [Consulta: 12 desembre 2017].
* 1 2 «Las herederas de Unzué». Mundo Deportivo.
* ↑ «Marta Unzué Urdaniz» (en castellà). Athletic Club. [Consulta: 6 juny 2021].
* ↑ «Marta Unzué se despide del Barça y seguirá en el Athletic» (en castellà). sport.es, 30-04-2020. [Consulta: 6 juny 2021].
* ↑ «Melanie lidera el rànquing de futbolistes amb més partits». fcbarcelona.com, 04-05-2020. [Consulta: 6 juny 2021].
# Saint-Marc

«Saint-Marc» té aquests significats:
* França:
** Saint-Marc-le-Blanc, municipi francès a la regió de Bretanya.
** Saint-Marc-sur-Couesnon, municipi francès a la regió de Bretanya.
** Saint-Marc-à-Frongier, municipi de França a la regió de Llemosí, departament de Cruesa.
** Saint-Marc-à-Loubaud, municipi francès del departament de la Cruesa a la regió del Llemosí.
** Cantó de Brest-Saint-Marc, divisió administrativa francesa al departament de Finisterre.
* Haití:
** Saint-Marc (Haití), municipi d'Haití.
# Michel

Michel o Míchel és el nom dels següents personatges:
* Míchel o José Miguel González Martín del Campo (Madrid, 1963), futbolista de la generació de la Quinta del Buitre del Reial Madrid
* Míchel o Miguel Ángel Sánchez Muñoz (Madrid, 1975), futbolista madrileny que jugava de migcampista i entrenador de futbol
* Míchel Herrero Javaloyas (Burjassot, 1988), futbolista valencià que juga com a migcampista
* Míchel Salgado (As Neves, Pontevedra, 1975), futbolista que jugava de lateral dret i entrenador gallec milità al Celta i al Reial Madrid
* Henri Michel (1947 - 2018), futbolista francès
* Jean-Christian Michel, intèrpret i compositor francès que s'inspira en la música sagrada de Johann Sebastian Bach i en el jazz europeu
* Louise Michel (Vroncourt-la-Côte, Haute-Marne, 1830 - Marsella, 1905), anarquista francesa
# Tenkiller

Tenkiller és una concentració de població designada pel cens dels Estats Units a l'estat d'Oklahoma. Segons el cens del 2000 tenia 549 habitants.

## Demografia

Segons el cens del 2000, Tenkiller tenia 549 habitants, 198 habitatges, i 155 famílies. La densitat de població era d'11,2 habitants per km².
Dels 198 habitatges en un 36,4% hi vivien nens de menys de 18 anys, en un 60,1% hi vivien parelles casades, en un 13,1% dones solteres, i en un 21,7% no eren unitats familiars. En el 18,7% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,09.
Per edats la població es repartia de la següent manera: un 30,1% tenia menys de 18 anys, un 5,1% entre 18 i 24, un 29,1% entre 25 i 44, un 23,7% de 45 a 60 i un 12% 65 anys o més.
L'edat mediana era de 37 anys. Per cada 100 dones de 18 o més anys hi havia 105,3 homes.
La renda mediana per habitatge era de 24.712 $ i la renda mediana per família de 26.618 $. Els homes tenien una renda mediana de 21.250 $ mentre que les dones 26.750 $. La renda per capita de la població era de 12.366 $. Entorn de l'11,4% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tenkiller». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Tenkiller». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Glyphodella

Glyphodella és un gènere d'arnes de la família Crambidae.

## Taxonomia

* Glyphodella flavibrunnea (Hampson, 1899) (Congo, Madagascar, Sud-àfrica)
* Glyphodella savyalis (Legrand, 1966) (Aldabra)
* Glyphodella vadonalis (Viette, 1958) (Madagascar)

## Referències

* ↑ «GlobIZ search». Global Information System on Pyraloidea. [Consulta: 28 febrer 2019].
* ↑ Shaffer J. C. & Munroe E. 2007. Crambidae of Aldabra Atoll (Lepidoptera: Pyraloidea). - Tropical Lepidoptera 14(2003)(1–2):1–114.
* ↑ [De Prins, J. & De Prins, W. 2016. Afromoths, online database of Afrotropical moth species (Lepidoptera) Arxivat 2019-02-28 a Wayback Machine.. World Wide Web electronic publication (www.afromoths.net)]
# Teràpia vaginal postpart

La teràpia vaginal és la fisioteràpia específica per a prevenir i recuperar els efectes a la musculatura i teixits pelvians i vaginals, sobredilatats a causa de l'embaràs i del part. Consta de teràpia manual i exercicis educatius, sovint ajudats per grans boles terapèutiques, a les quals la dona s'hi seu, i per les esferes intravaginals, dues boles, una gran i una petita, que la dona ha d'introduir-se a la vagina. Aquesta teràpia s'ofereix gratuïtament a la Catalunya Nord (en França en general) però, tot i que existeix, a Espanya cal accedir-hi per la via privada.
Tot i que en principi la teràpia vaginal va néixer per a dones al seu postpart, actualment la fan també dones embarassades, ja que s'ha vist que és beneficiós per a preparar el cos i a més disminueix dolors i molèsties del part, mares recents però també dones que descobreixen amb molta posterioritat que de fet fa anys que tenen un problema de pelvis.
Alguns dels mètodes utilitzats són l'estirament manual de la musculatura interna de la vagina, i ensenyament de tècniques de contracció i relaxació dels teixits uterins són alguns dels mètodes amb els quals les terapeutes restableixen el to del perineu. Un dels recursos clàssics que indueixen aquesta combinació de contracció-relaxació uterina són les esferes intravaginals.

## Teràpia vaginal a Espanya

A Espanya, moltes dones desconeixen tant la seva fisiologia que no acudeixen a demanar ajuda si no hi ha un cas greu, tant que altera les funcions fisiològiques, de despenjament dels òrgans genitals, cas al qual els metges solen recomanar una intervenció quirúrgica. Això ocorre a causa d'un sistema sanitari encara amb tics androcentristes greus, molt preparat per a cuidar el fetus i el nadó (ecografies de tota classe, etc.) però que es desinteressa completament de la mare immediatament després del part. Molts metges espanyols també desconeixen, o en tot cas no informen les mares, que això es podria haver evitat amb aquesta teràpia. Malgrat ells, la demanda de teràpia vaginal creix en els darrers anys.
La majoria de mares a Espanya desconeixien que l'exagerada dilatació visceral que causen l'embaràs i el part les deixen sense to muscular ni força al teixit que sosté la pelvis, i que, si no fan res per evitar-ho, els òrgans genitals tendiran a caure. Algunes de les seqüeles, que no marxen per si soles si no es fa res, són el descens de la bufeta urinària, la matriu o el recte, dolor al mantenir relacions sexuals, flacciditat del ventre i incontinència urinària.

## Vegeu també

* Violència obstètrica

## Referències

* 1 2 3 4 5 Creix la demanda de teràpia vaginal per evitar les seqüeles del part: El 80% de les dones pateixen molèsties, dolors i incontinència urinària després dels embarassos i la sanitat pública no cobreix els tractaments de recuperació del to muscular de la zona uterina Àngels Gallardo, El Periódico, 14 de maig de 2010
# La Llena (Castellar de la Ribera)

La Llena és una masia situada al terme de Ceuró, municipi de Castellar de la Ribera (Solsonès). A la façana de llevant hi té adossada la capella de la Mare de Déu del Remei.

## Enllaços externs

   * Fototeca del Solsonès: Article referit a aquesta masia.
# Marta Tatjer i Capón

Marta Tatjer i Capón (Barcelona, 1943 - Espanya, 1 de desembre de 2019) va ser una gestora cultural catalana, primera directora del Festival Grec de Barcelona (1986-87).
Llicenciada en Belles Arts, el 1977 va entrar a treballar a l'Ajuntament de Barcelona, amb Rafael Pradas com a regidor i Joan-Anton Benach com a delegat de Cultura. Tatjer es va convertir en cap del Servei de Festes i Tradicions, des d'on va aprofundir en la remodelació de les festes i on va col·laborar en la preparació de grans festes urbanes, com les revetlles de Sant Joan. Poc després va centrar la seva activitat en redefinir les Festes de la Mercè, que van convertir-se en una celebració més oberta a la ciutadania.
Posteriorment va fundar una empresa i va emprendre una exitosa carrera professional en l'organització d'esdeveniments, com ara l'arribada de la torxa olímpica a Barcelona.
Des de la seva jubilació, Marta Tatjer va col·laborar amb la ONG Amics del Nepal, dedicada a projectes de cooperació per al desenvolupament.

## Referències

* 1 2 Efe. «Mor als 76 anys Marta Tatjer, activista cultural i creadora de les festes de la Mercè». [Consulta: 2 desembre 2019].
* ↑ Efe. «Mor l'activista cultural Marta Tatjer, impulsora de les festes de la Mercè», 02-12-2019. [Consulta: 2 desembre 2019].
* ↑ «S'ha mort Marta Tatjer, la dona que va reinventar les festes de la Mercè». [Consulta: 2 desembre 2019].
# San Pedro

«San Pedro» té aquests significats:
* Entitats de població:
** San Pedro (Albacete), municipi de la província d'Albacete (Castella la Manxa)
** San Pedro (Los Angeles), barri de la ciutat de Los Angeles (Califòrnia)
** San Pedro (Comtat de Cameron), localitat texana
** San Pedro (Comtat de Houston), localitat texana
** San Pedro de Atacama, comuna al nord de Xile de la Província de El Loa a la II Regió d'Antofagasta
** San Pedro del Arroyo, municipi de la província d'Àvila (Castella i Lleó)
** San Pedro Bercianos, municipi de la província de Lleó enclavada en la comarca natural del Páramo Leonés
** San Pedro de Ceque, municipi de la província de Zamora (Castella i Lleó)
** San Pedro de Cesantes, parròquia del concello de Redondela a Pontevedra
** San Pedro Cholula, municipalitat de la ciutat de Cholula a l'estat de Puebla, Mèxic
** San Pedro de Gaíllos, municipi de la província de Segòvia (Castella i Lleó)
** San Pedro Garza García, municipi de Nuevo León a Mèxic
** San Pedro de Jujuy, ciutat de la província de Jujuy, Argentina
** San Pedro de Latarce, municipi de la província de Valladolid (Castella i Lleó)
** San Pedro Manrique, municipi de la província de Sòria (Castella i Lleó)
** San Pedro de Mérida, municipi de la província de Badajoz (Extremadura)
** San Pedro de la Nave-Almendra, municipi de la província de Zamora (Castella i Lleó)
** San Pedro Palmiches, municipi de la província de Conca (Castella-La Manxa)
** San Pedro del Pinatar, municipi de la Regió de Múrcia
** San Pedro del Romeral, municipi de la Comunitat Autònoma de Cantàbria
** San Pedro de Rozados, municipi de la província de Salamanca (Castella i Lleó)
** San Pedro del Valle, municipi de la província de Salamanca (Castella i Lleó)
** Arenas de San Pedro, municipi de la província d'Àvila (Castella i Lleó)
** Bascuñana de San Pedro, municipi de la província de Conca (Castella-La Manxa)
** Campo de San Pedro, municipi de la província de Segòvia (Castella i Lleó)
** Peñas de San Pedro, municipi al nord de la província d'Albacete
** Torre Val de San Pedro, municipi de la província de Segòvia (Castella i Lleó)
* Biografies:
** Bonet de san Pedro (Puig de Sant Pere, Palma, 1917 - 2002), cantant, compositor, autor i arranjador de música
** Diego de San Pedro (segle XV), poeta i narrador espanyol del Prerenaixement
** Faustino Rodríguez-San Pedro (Gijón, 1833 - 1925), advocat i polític asturià
** Jacobo García de San Pedro e Iranzo (Madrid, 1851 - ?), aristòcrata i polític espanyol
** Miguel de los Santos de San Pedro, bisbe de la diòcesi de Solsona
* Miscel·lània:
** Comarca d'Arenas de San Pedro, comarca al sud de la província d'Àvila (Castella i Lleó)
** Parc regional de Las Salinas y Arenales de San Pedro del Pinatar
** San Pedro de Sòria, edifici romànic a la ciutat de Sòria (Espanya)
** Monestir de San Pedro de Siresa, edifici a la vall pirenaica d'Echo
** Monestir de San Pedro
# Micheelsenita

La micheelsenita és un mineral de la classe dels fosfats que pertany al grup de l'ettringita. Rep el nom en honor del mineralogista danès Harry Ingvar Micheelsen (1931 - 2020), antic professor de mineralogia de la Universitat de Copenhaguen. La seva especialitat va ser la mineralogia de les roques alcalines i va descobrir la pegmatita de Nanna (una de les localitats tipus).

## Característiques

La micheelsenita és un fosfat de fórmula química (Ca₂Y)Al(PO₃OH)(CO₃)(OH)₆·12H₂O. Es tracta d'una espècie aprovada per l'Associació Mineralògica Internacional, i publicada per primera vegada el 2001. Cristal·litza en el sistema hexagonal. La seva duresa a l'escala de Mohs oscil·la entre 3,5 i 4.
Segons la classificació de Nickel-Strunz, la micheelsenita pertany a «08.DO - Fosfats, etc, amb CO₃, SO₄, SiO₄» juntament amb els següents minerals: girvasita, voggita, peisleyita, perhamita, krasnoïta, saryarkita-(Y), parwanita i skorpionita.

## Formació i jaciments

Va ser descrita a partir de mostres recollides en dos indrets: la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà), i la pegmatita Nanna, a Narsaarsuup (Kujalleq, Groenlàndia). També ha estat descrita posteriorment a les pedreres Bratthagen i Midtfjellet, ambdues a Larvik (Vestfold og Telemark, Noruega).

## Referències

* ↑ «Micheelsenite» (en anglès). Mindat. [Consulta: 3 gener 2022].
# Synasellus nobrei

Synasellus nobrei és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J. M., 1967. Trois Synasellus (Crust., Isopoda) nouveaux du Portugal: Synasellus serranus sp. nov., Synasellus nobrei sp. nov., Synasellus minutus sp. nov. Anais da Faculdade de Ciencias Universidade do Porto 50 (3–4): 301–324.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Bellés, X., 1987. Fauna cavernícola i intersticial de la península Ibèrica i les Illes Balears. Monografies Científiques, 4. Consell Superior d'Investigacions Científiques. Editorial Moll. Mallorca. 207 pp.
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Gneu Calpurni Pisó

Gneu Calpurni Pisó és el nom dels següents personatges:
* Gneu Calpurni Pisó (governador), governador a Hispània
* Gneu Calpurni Pisó (llegat), llegat i proqüestor el 67 aC
* Gneu Calpurni Pisó (cònsol 23 aC), cònsol el 23 aC
* Gneu Calpurni Pisó (cònsol 7 aC), cònsol el 7 aC
* Gneu Calpurni Pisó (cònsol), cònsol el 139 aC